|  |
| --- |
| Sendt pr. e-mail til Email |
|
|
|
|
|
|

#

# Høringsbrev til Bekendtgørelse og vejledning om tilstandsrapporters udformning og indhold

Vejdirektoratet sender hermed udkast til bekendtgørelse og vejledning om tilstandsrapporters udformning og indhold i høring.

Bekendtgørelsen er udarbejdet med hjemmel i den nye vejlovs § 125, stk. 4, og regulerer indhold og udformning af de tilstandsrapporter, som vejmyndighederne skal have udarbejdet i forbindelse nedklassificering af offentlige veje.

Bekendtgørelsen skal afløse den gældende bekendtgørelse nr. 123 af 8. februar 2013 om tilstandsrapporters udformning og indhold m.v.

I udkastet til bekendtgørelse og i det ligeledes vedhæftede udkast til ny vejledning om tilstandsrapporter er alene foretaget konsekvensændringer, som den nye vejlov medfører.

I udkastet til ny bekendtgørelse er bestemmelsen om Vejdirektoratets fulde prøvelse fjernet.

I udkastet til vejledningen er alene foretaget de ændringer, som de ændrede regler om klage over tilstandsrapporten medfører. (Vejdirektoratet skal fremover ikke kunne foretage fuld prøvelse af tilstandsrapporten). Herudover er der sket en opdatering af regelhenvisningerne.

Kravene til tilstandsrapporternes udformning og indhold er således uændrede.1.

Høringsperioden fastsættes til 4 uger, og bekendtgørelsen forventes at kunne træde i kraft den 1. december 2015.

Venlig hilsen

Søren Peter Kongsted

Fuldmægtig